section_heading: Radnja
paragraph_text: Savannah upozna Johnovog oca (Richard Jenkins), povučenog čovjeka kojeg jedino zanimaju novčići. John kaže Savanni kako je opsesija njegovog oca novčićima utjecala na njihov odnos i kako nisu toliko bliski. Savannah mu kaže kako on možda ima autizam kao i Alan. To uzruja Johna koji se potuče sa Savanninim susjedom Randyjem (Scott Porter) te u borbi slučajno udari Tima. John mu se ispriča i ostavi Savanni poruku te provedu posljednji dan zajedno. Nakon što ode, John i Savanna započinju vezu na daljinu preko pisama. Iako je John planirao napustiti vojsku, nakon napada 11. rujna odluči još ostati.